**Undervisningsplan for Kristendomskundskab**

|  |
| --- |
| **Formålet med undervisningen** |

Eleverne skal i faget kristendomskundskab tilegne sig viden og færdigheder, der gør dem i stand til at forstå og forholde sig til den religiøse dimensions betydning for livsopfattelsen hos det enkelte menneske og dets forhold til andre.

**Stk. 2.** Eleverne skal tilegne sig viden om kristendom i historisk og nutidig sammenhæng samt om de bibelske fortællinger og deres betydning for værdigrundlaget i vores kulturkreds. Derudover skal eleverne på de ældste klassetrin opnå viden om andre religioner og livsopfattelser.

**Stk. 3.**Eleverne skal kunne bruge deres faglige kompetencer i forbindelse med personlig stillingtagen, medansvar og handling i et demokratisk samfund.

|  |
| --- |
| **Kompetenceområder og slutmål** |
| **Kompetenceområder** | **Slutmål** |
| Livsfilosofi og etik (LE) | Undervisningen giver eleven mulighed for at - kunne forholde sig til den religiøse dimensions indhold og betydning ud fra grundlæggende tilværelsesspørgsmål og etiske principper. |
| Bibelske fortællinger (BF) | Undervisningen giver eleven mulighed for at kunne tolke grundlæggende værdier ud fra centrale bibelske fortællinger. |
| Kristendom (K) | Undervisningen giver eleven mulighed for at kunne forholde sig til hvad kristendom er og til hovedtræk i kristendommens historie, herunder folkekirkens betydning i Danmark. |
| Ikke-kristne religioner og andre livsopfattelser (IKRL) | Undervisningen giver eleven mulighed for at kunne forholde sig til hovedtanker og problemstillinger i de store verdensreligioner og livsopfattelsers oprindelse, historie og nutidige fremtrædelsesformer. |
| **Fagets udvikling** |

Der undervises i religion og kristendomskundskab på 2. til 8. klassetrin. Fra 5. til 8. klasse afholdes en ugentlig fagtime, hvor det i 2. til 4. klasse er integeret i den øvrige undervisning.

Undervisningen i historie og dansk har fokus på kompetenceområderne fra Kristendomskundskab:

* Livsfilosofi
* Bibelske fortælling
* Kristendom
* Ikke-kristne religioner og andre livsopfattelser

Indhold og eksemplificeret processuelt indhold af klasseundervisningen kan læses herunder. Denne afspejler også de processuelle mål for eleverne.

|  |  |  |
| --- | --- | --- |
| **Indhold og fokus****Klassetrin:** | **Kompetence-områder** | **Delmål** |
| **2. klasse:** Fortællestoffet er fabler og legender. Vi arbejder indgående med de over 2000 år gamle fabler. Fablerne bliver fortalt, genfortalt og drøftet i klassen. Her bliver etiske problemstillinger levendegjort, når ræven er en drillepind, og storken betaler tilbage. Kender vi noget af det fra vores eget liv? Som en modpol til de jordnære etiske historier arbejder vi også med fx middelalderens hellige mænd og kvinder, deres historier og radikale livsvalg. Et eksempel kan være Frans af Assisi og Klara: vi drøfter den religiøse dimension, når et menneske giver alle sine ejendele væk og hjælper de allermest syge og nødstedte. Her lever børnene med i fortællingerne, og etiske og moralske problemstillinger vendes og formuleres.**3. klasse:** Den første deciderede kristendomsundervisning, idet Det gamle Testamente udgør fortællestoffet. Historierne bliver genfortalt mundtligt, illustreret med tegninger og genfortalt skriftligt i kort og simpel form. Fokus er, at børnene skal få et indgående kendskab til de vigtigste fortællinger.Her trænes kompetenceområderne LE og BF. | Livsfilosofi og etik (LE)Bibelske fortællinger (BF) | **Livsfilosofi, etik, trosvalg og tilværelsesstyring, sprog og skriftsprog.** *Undervisningen giver eleven mulighed for at:*- kunne udtrykke sig om grundlæggende tilværelsesspørgsmål i forhold til den religiøse dimension. - have viden om grundlæggende tilværelsesspørgsmål, som de kommer til udtryk i religioner og livsopfattelser.  - kunne udtrykke sig om grundlæggende etiske problemstillinger. - have viden om grundlæggende etiske problemstillinger. - kunne udtrykke sig om opfattelser af Gud, tro og mennesker. - have viden om guds- og trosopfattelser. - kunne læse enkle faglige tekster og udtrykke sig sprogligt om enkelt om deres indhold. - have viden om enkle fagord og begreber. **Bibelen og kristne personligheder, fortælling og livstydninger, fortælling og kultur***Undervisningen giver eleven mulighed for at:*- kunne udtrykke sig om Det Gamle Testamente og om kristne personligheder som fx Frans af Assisi på skrift. - have viden om Det Gamle Testamente og om kristne religiøse personligheder som fx Frans af Assisi.- kunne udtrykke sig om indholdet af fortællingerne i Det Gamle Testamente samt om kristne personligheder som fx Frans af Assisi. - have viden om centrale fortællinger i Det Gamle Testamente samt om kristne personligheder som fx Frans af Assisi. - kunne genkende personer og genstande fra centrale fortællinger Det Gamle Testamente i sprog, kunst og samfund. - have viden om gammel testamentelige fortællingers brug i kulturen. |
| **4. klasse:** Gennem heltesagn og sagaer lærer eleverne om vikingerne og deres kultur. Dertil kommer den nordiske mytologi. Hermed lægges en grundforståelse for det førkristne menneske og dets kultur i vores del af verden. Vi arbejder desuden med kristendommens indførelse i Danmark i forlængelse af dette - her kan fx indgå læsning og tegning af Jelling-stenen. I denne alder er det godt at tage udgangspunkt i historierne og have samtaler om almenmenneskelige spørgsmål som f.eks. det gode og det onde, om skæbne, vigtigheden af mod, etc.**5. klasse:** I 5. klasse arbejder vi med de indiske guder, de gamle egypteres guder og med den græske mytologi, og der arbejdes med hinduismen og buddhismen. Eleverne får billeder af både grækernes indre og ydre liv med gudeverdenen, arkitekturen, kunsten og demokratiet.I øvrigt fortsættes arbejdet med det Gamle Testamente frem til og med Jesu fødsel og barndom. **6. klasse:** I 6. klasse er Romerriget det store tema, og i historietimerne er der gennemgang af den tidlige kristendom i Rom og den kristne kirkes første deling. Den videre historieundervisning på dette klassetrin omfatter kristendommens møde med islam. Islams tidlige historie bliver her et tema. I undervisningen arbejder vi med det Nye Testamente, vi sammenligner det Nye og det Gamle Testamente: Hvad er det nye her? Sammenligning mellem jødedom og kristendom er en naturlig del af undervisningen her. I timerne vil der være en præsentation af islams religiøse indhold. Både jødedom, kristendom og islam kan eventuelt præsenteres nært af mennesker, som er vokset op med de respektive religioner.Her indgår ligeledes fortællingen om Muhammeds liv, og der læses uddrag af Koranen. Centralt i Det nye Testamente er diverse lignelser, dele af Johannesprologen, Bjergprædikenen, juleevangeliet og Fadervor.Her trænes kompetencerne LE, BF, K, IKRL. | Livsfilosofi og etik (LE)Bibelske fortællinger (BF)Kristendom (K)Ikke-kristne religioner og andre livsopfattelser (IKRL) | **Livsfilosofi, Etik, Trosvalg og tilværelsestydning, Sprog og skriftsprog***Undervisningen giver eleven mulighed for at:* - i skrift og tale kunne udtrykke sig nuanceret om grundlæggende tilværelsesspørgsmål i relation til den religiøse dimensions betydning. - have viden om religioners og livsopfattelsers udtryk for grundlæggende tilværelsesspørgsmål. - kunne redegøre for sammenhængen mellem etiske principper og moralsk praksis i hverdagslivet og i religiøse problemstillinger. - have viden om værdier, normer og adfærd i etiske problemstillinger.- kunne udtrykke sig om betydningen af trosvalg for menneskers handlinger og tydning af tilværelsen. - have viden om forudsætninger for trosvalg og tydning af tilværelsen. - kunne læse faglige tekster og udtrykke sig mundtligt og skriftligt om deres indhold, formål og struktur. - have viden om fagord og begreber og faglige teksters formål og struktur.**Bibelen, Fortælling og livstydning, Fortælling og kultur***Undervisningen giver eleven mulighed for at:* - kunne udtrykke sig om forholdet mellem det Det Gamle og Nye Testamente. - have viden om hovedtræk i Det gamle og Det nye Testamente. - kunne give begrundende bud på betydningen af centrale bibelske fortællinger. - have viden om problemstillinger i centrale bibelske fortællinger. - kunne redegøre for brug af bibelske fortællinger i sprog, kunst og samfund. - have viden om de bibelske fortællingers udtryk i kulturen før og nu.**Kristendommens historie, Kristne grundbegreber, Kristne udtryk***Undervisningen giver eleven mulighed for at:* - kunne gengive centrale begivenheder i kristendommens historie. - have viden om centrale begivenheder i kristendommens historie. - kunne redegøre for betydningen af centrale grundbegreber i kristendommen. - have viden om udlægninger af centrale grundbegreber i kristendommen. - kunne redegøre for betydninger af centrale symboler, ritualer, musik og salmer. - have viden om udlægning af symboler, ritualer, musik og salmer.**Hovedtræk, Fremtrædelsesformer***Undervisningen giver eleven mulighed for at:*- kunne udtrykke sig om hovedtræk i verdensreligioner og livsopfattelser som nordisk, indisk, persisk, ægyptisk og græsk mytologi samt om islam og jødedom. - have viden om hovedtræk i nordisk, indisk, persisk, ægyptisk, og græsk mytologi samt om islam og jødedom. Grundbegreber Undervisningen giver eleven mulighed for at - kunne redegøre for centrale grundbegreber og værdier i verdensreligioner og livsopfattelser. - have viden om centrale grundbegreber og værdier i verdensreligioner og livsopfattelser. - kunne genkende centrale symboler og ritualer inden for verdensreligioner og livsopfattelser. - have viden om centrale symboler og ritualers anvendelse i verdensreligioner og livsopfattelser. |
| **7. klasse**: I religionsundervisningen er der fokus på reformationen og Danmarks overgang til protestantisme, se mere nedenfor. I faget gennemgås forskellige former for kristendom. Der stilles åbne spørgsmål som; Hvor blev Luthers ideer til mange kirker? Her lægges op til refleksion over forskellige og ligheder. I geografi og historie spredes fokus til hele verden, og dette inkluderer folkeslagenes kulturer og religioner samt reformationen. Her kan bl.a. dvæles ved naturfolk som inuit, buskmænd og indianere og deres mytologier, samt biografier over mennesker, som har viet deres liv til menneskenes vel, eksempelvis Jeanne d’Arc, Mahatma Gandhi, Florence Nightingale og Martin Luther King.I historie vil reformationen blive gennemgået. Der tages udgangspunkt i Martin Luther. Danmarks overgang til protestantismen er også et tema Efterhånden er det klart for eleverne, hvilken fælles og individuel indsats, der ligger til grund for den verden, vi har i dag, og hvad et religiøst forhold har betydet for dem, der er gået forud for os.Biografier fra nyere tid kan optages i danskundervisningen - eksempler på mennesker, hvis moralske livsvalg har inspireret andre: Martin Luther King, Gandhi og Nelson Mandela kan være eksempler på dette.I forbindelse med europæernes opdagelsesrejser vil man ofte arbejde med naturfolks kultur og religion. **8. klasse:** På dette klassetrin når historieundervisningen frem til industrialiseringen med dens teknologiske udvikling. Eleverne medoplever, hvordan Gud i menneskenes bevidsthed fra oplysningstiden og frem bliver stadig mere fjern. Sammenhænge i årsager og virkninger tilskrives ikke længere Vorherre, men findes i naturen og senere også i psyken. Mennesket står mere ”alene”. Dette giver anledning til stadig mere samtale på klassen om etiske og religiøse spørgsmål i forbindelse med eksempelvis de klasse- og kønsskel, der bliver så markante i kølvandet på industrialiseringen.**9. klasse:** Religiøse og etisk/moralske spørgsmål er nærværende i mange fag på dette klassetrin. Det gælder eksempelvis i perioden om den danske litteraturhistorie. Her ligger udviklingen fra år 800-1914 i danskernes gudsforhold som en rød tråd. I naturfagene dukker dilemmaerne i forhold til f.eks. miljø og klima bestandigt op og diskuteres. I denne alder er der et stort behov for at blive præsenteret for forskellige livssyn, og her ligger religionerne som en basis og en evig kilde og indgår dermed naturligt i mange stofområder og særligt i forbindelse med læsning af litteratur.Her trænes kompetenceområderne LE, BF, K, IKRL. | Livsfilosofi og etik (LE)Bibelske fortællinger (BF)Kristendom (K)Ikke-kristne religioner og andre livsopfattelser (IKRL) | **Livsfilosofi, Etik, Trosvalg og tilværelsestydning, Sprog og skriftsprog***Undervisningen giver eleven mulighed for at:*- kunne reflektere over betydningen af den religiøse dimension i grundlæggende tilværelsesspørgsmål. - have viden om trosvalg i forhold til grundlæggende tilværelsesspørgsmål. Etik Undervisningen giver eleven mulighed for at - kunne reflektere over etiske principper og moralsk praksis i mellemmenneskelige relationer. - have viden om etik og moralsk praksis i et mellemmenneskeligt perspektiv. - kunne diskutere sammenhænge mellem forskellige trosvalg og deres tydninger af tilværelsen. - have viden om sammenhæng mellem forskellige trosvalg og tydninger af tilværelsen. - målrettet kunne læse faglige tekster og sprogligt nuanceret udtrykke sig mundtligt og skriftligt om deres indhold, formål og struktur. - have viden om komplekse fagord og begreber samt faglige teksters formål og struktur.**Bibelen, Fortælling og livstydning, Fortælling og kultur***Undervisningen giver eleven mulighed for at.* - kunne tolke centrale fortællinger fra Det Gamle og Nye Testamente i et nutidigt og historisk perspektiv. - have viden om fortællinger fra Det Gamle og Det Nye Testamente. - kunne reflektere over de bibelske fortællingers tydning af grundlæggende tilværelsesspørgsmål. - have viden om grundlæggende tilværelsesspørgsmål i bibelske fortællinger. - kunne tolke de bibelske fortællingers betydning i sprog, kunst og samfund. - have viden om de bibelske fortællingers spor i kulturen i et nutidigt og historisk perspektiv.**Kristendommens historie, Kristne grundbegreber, Kristne udtryk***Undervisningen giver eleven mulighed for at:*- kunne reflektere over kristendommens udvikling i Danmark. - have viden om hovedtræk i kristendommens historie. - kunne reflektere over kristne grundbegreber som tydninger af tilværelsen. - have viden om centrale kristne grundbegreber og værdierne bag. - kunne reflektere over betydningen af kristne symboler, ritualer, musik og salmer. - have viden om udlægninger af centrale symboler, ritualer, musik og salmer.**Hovedtræk, Fremtrædelsesformer***Undervisningen giver eleven mulighed for at:*- kunne reflektere over hovedtræk i verdensreligioner og livsopfattelser med betydning for Danmark. - have viden om hovedtræk i verdensreligioner og livsopfattelser. - kunne redegøre for betydningen af centrale grundbegreber og værdier i verdensreligioner og livsopfattelser. - have viden om centrale grundbegreber og værdier og verdensreligioner og livsopfattelser. |